b'\n_START_ARTICLE_\nFud\xc5\xbei\n_START_SECTION_\nEtimologija\n_START_PARAGRAPH_\nPismenki v imenu gore, \xe5\xaf\x8c in \xe5\xa3\xab, pomenita "bogastvo" oz. "obilje" in "mo\xc5\xa1kega s statusom", ime pa izhaja iz \xc4\x8dasa pred uveljavitvijo pismenk, zato sta bili verjetno izbrani zaradi izgovorjave. Zgodba o sekalcu bambusa zapi\xc5\xa1e, da izhaja iz besede "nesmrten" (\xe4\xb8\x8d\xe6\xad\xbb fu\xc5\xa1i/fud\xc5\xbei) ali pa "bogati vojak" (\xe5\xaf\x8c\xe5\xa3\xab fud\xc5\xbei), ki se vzpenja po pobo\xc4\x8dju. Ljudska etimologija pravi, da izhaja iz zveze \xe4\xb8\x8d\xe4\xba\x8c (ne-dva), kar nakazuje njegovo enkratnost, ali pa \xe4\xb8\x8d\xe5\xb0\xbd (ne-iz\xc4\x8drpati), kar opi\xc5\xa1e njegovo neskon\xc4\x8dnosti). Drugi mo\xc5\xbeni izvori so "pokon\xc4\x8dev kot ri\xc5\xbeev klas" (\xe7\xa9\x82 ho), "ogenj" iz jezika ljudstva Ainu (fu\xc4\x8di), "mavrica" (\xe8\x99\xb9nid\xc5\xbei) in "glicinija" (\xe8\x97\xa4 fud\xc5\xbei). Imenu gore navadno dodamo kon\xc4\x8dnico -\xe5\xb1\xb1 ("gora", -jama, -san), s \xc4\x8dimer dobimo celo ime \xe5\xaf\x8c\xe5\xa3\xab\xe5\xb1\xb1 (fud\xc5\xbei-jama ali fud\xc5\xbei-san).\n_START_SECTION_\nZgodovina\n_START_PARAGRAPH_\nGora Fud\xc5\xbei je vulkanski sto\xc5\xbeec, ki se pogosto pojavlja v japonski umetnosti, posebej po letu 1600, ko postane Edo prestolnica Japonske in so ga ljudje zagledali pri potovanju po cesti Tokajdo. Prvi zabele\xc5\xbeen vzpon sega v leto 663, ko ga je preplezal neznani menih. Do okoli 1860 je bil vzpon za \xc5\xbeenske prepovedan, saj je bil vrh od starodavnih \xc4\x8dasov sveto mesto, pod goro pa so trenirali samuraji, predvsem okoli dana\xc5\xa1njega mesta Gotenba. Konjski lokostrelci Jabusame \xc5\xa1oguna Minamoto no Joritoma so bili nastanjeni v obmo\xc4\x8dju v obdobju Kamakura. Leta 1290 so na pobo\xc4\x8dju gore v prefekturi \xc5\xa0izuoka zgradili tempeljski kompleks Tajseki-d\xc5\xbei, sredi\xc5\xa1\xc4\x8de budizma Ni\xc4\x8diren \xc5\xa0o\xc5\xa1u._NEWLINE_Prvi tujec na gori je bil Sir Rutherford Alcock septembra leta 1868, ki se je vzpenjal 8 ur, sestopal pa tri, prva tujka pa \xc5\xbeena britanskega veleposlanika na Japonskem Lady Fanny Parker v letu 1969._NEWLINE_Danes je gora mednarodna destinacija za turizem in planinarstvo. Znan japonski rek pravi, da bo moder \xc4\x8dlovek Fud\xc5\xbei preplezal enkrat, samo tepec pa dvakrat. Ostaja popularen simbol japonske kulture, pogosto se pojavlja v filmih, ipd.\n_START_SECTION_\nGeografija in geologija\n_START_PARAGRAPH_\nGora Fud\xc5\xbei je pomembna gora v geografiji Japonske. Visok je 3.776,24 metrov, nahaja se ob pacifi\xc5\xa1ki obali osrednjega Hon\xc5\xa1uja, jugozahodno od Tokia, na meji med prefekturama \xc5\xa0izuoka in Jamana\xc5\xa1i. Obkoljen je s \xc5\xa1tirimi manj\xc5\xa1imi mesti, Gotenba, Fud\xc5\xbeijo\xc5\xa1ida, Fud\xc5\xbeinomija in Fud\xc5\xbei, ter petimi jezeri, Kavagu\xc4\x8di, Jamanaka, Saj, Motosu in \xc5\xa0od\xc5\xbei. Gora je del narodnega parka Fud\xc5\xbei-Hakone-Izu. Viden je iz oddaljene Jokohame, Tokia, na lep dan pa tudi iz \xc4\x8cibe, Sajtame, To\xc4\x8digija, Ibarakija in jezera Hamana._NEWLINE_Gora Fud\xc5\xbei se nahaja na sti\xc4\x8di\xc5\xa1\xc4\x8du amurske, ohotske in filipinske tektonske plo\xc5\xa1\xc4\x8de. Nastal naj bi pred 100.000 leti, ko je starej\xc5\xa1e jedro iz andezita prekrila plast bazalta. Dana\xc5\xa1njo obliko je dobil pred 10.000 leti. Uvr\xc5\xa1\xc4\x8dajo ga med aktivne vulkane z majhno verjetnostjo izbruha. Zadnji zabele\xc5\xbeen izbruh se je zgodil med 16. decembrom 1707 in 1. januarjem 1708 in ustvaril drugi vrh na gori, Hoej.\n_START_SECTION_\nAokigahara\n_START_PARAGRAPH_\nGozd Aokigahara na severozahodnem pobo\xc4\x8dju gore je po legendah prebivali\xc5\xa1\xc4\x8de duhov in demonov. V 19. stoletju so v njem predvsem revnej\xc5\xa1e dru\xc5\xbeine zapu\xc5\xa1\xc4\x8dale svoje otroke in starej\xc5\xa1e.ref>"Japan\'s harvest of death". The Independent (London). October 24, 2000.</ref> Gozd je drugo najbolj popularno mesto za samomor po mostu Golden Gate v San Franciscu. Od petdesetih let prej\xc5\xa1njega stoletja se je v gozdu ubilo ve\xc4\x8d kot 500 ljudi, v povpre\xc4\x8dju kar okoli 30 na leto. V zadnjih letih so lokalne oblasti pove\xc4\x8devale ozave\xc5\xa1\xc4\x8denost obiskovalcev in pohodnikov s postavitvijo tabel, ki bralce prepri\xc4\x8dujejo v ponovni premislek.'